Sultan Ahmad Tajuddin Mukarram Shah

Sultan Ahmad Tajuddin Mukarram Shah ibni Sultan Zainal Rashid Mu'adzam Shah I (1832 – 22 Jun 1879) ialah Sultan Kedah ke-24 yang memerintah dari tahun 1854 sehingga 1879. 

Baginda ialah putera Sultan Zainal Rashid Mu'adzam Shah I dengan Wan Maheran. Baginda berkahwin dengan Wan Tan binti Luang Nik Abidin, dan Sultan Zainal Rashid Mu'adzam Shah II ialah putera baginda yang ditabalkan menjadi penggantinya.

Pada masa pemerintahan Sultan Ahmad Tajuddin ini, telah dibina Balai Nobat baharu yang terdiri daripada sebuah bangunan lima tingkat. Bangunan itu sepenuhnya dibina daripada kayu dengan atap zink.

Pada tahun 1878, baginda telah jatuh gering. Baginda meluangkan masa beberapa bulan di Bukit Pinang untuk menyembuhkan diri sebelum berangkat pulang ke Alor Setar pada Mac 1879. Baginda menjalankan tugasnya sebagai sultan sebelum akhirnya mangkat pada 22 Jun 1879. 

 Keluarga 
Baginda berkahwin dengan Wan Jah binti Luang Nik Abidin dan Wan Hajar binti Wan Ismail.

Anakanda-anakanda bersama Wan Jah binti Luang Nik Abidin
 Tunku Zainal Rashid
 Tunku Fatimah
 Tunku Jahara
 Tunku Abdul Jalil
 Tunku Azhari
 Tunku Zainal Abidin
 Tunku Mardhiah
 Tunku Kassim

Anakanda-anakanda bersama Wan Hajar binti Wan Ismail

 Tunku Aminah
 Tunku Rokiah
 Tunku Abdul Hamid
 Tunku Hafsah
 Tunku Abdul Aziz
 Tunku Asiah
 Tunku Jiwa
 Tunku Mahmud

Lihat juga
 Sultan Kedah

 Nota 

 Rujukan 


Pautan luar
 Senarai Sultan Kedah 



Kategori:Sultan Kedah abad ke-19
Kategori:Kelahiran 1832
Kategori:Kematian 1879